«Ընտանեկան բռնության կանխարգելման մասին» օրենքի նոր նախագիծը, եթե ընդունվի, ապա նախատեսվում է` ընտանիքի բռնության ենթարկված անդամի պետական միջոցների հաշվին տեղափոխել ապաստարան: Սակայն Հայաստանում ապաստարաններ չկան, ստացվում է, որ, եթե նախագիծը վավերացվի, ապա դրանց կառուցումն անհրաժեշտություն կդառնա: Վերոնշյալ օրենքի նախագծի նախնական տարբերակի խորհրդարանական լսումներից հետո, այսօր լրագրողներն արդարադատության փոխնախարար Վիգեն Քոչարյանից հետաքրքրվեցին, թե ինչ միջոցներով են կառուցվելու այդ ապաստարանները: